**GEORG OTSA NIMELISE TALLINNA MUUSIKAKOOLI TÄIENDUSKOOLITUSE ÕPPEKAVA**

Kinnitatud 07.03.2022

Käskkirja nr. 1-2/3

|  |  |  |
| --- | --- | --- |
| **Õppekava nimetus:** | Sissevaade kaasaegse klaverimuusika põnevasse maailma | |
| **Õppekavarühm:** | Muusika ja esituskunstid | |
| **Õppekeel:** | eesti | |
| **Sihtrühm:** | Muusikakoolide klaveriõpetajad, kaasaegse muusika huvilised klaverimängu oskajad. | |
| **Õpiväljundid:**   * Oskab mõtestada ja interpreteerida kaasaegse klaverirepertuaari nooditeksti ja ebatraditsioonilist notatsiooni * On saanud ülevaate klaveri sees kasutatavatest tehnikatest ja oskab neid õigeid pillimängu võtteid rakendades mängida | | |
| **Õpiväljundite seos kutsestandardi või tasemeõppe õppekavaga:**  4. taseme kutseõppe õppekava Interpreet, klaveri eriala interpretatsioon | | |
| **Õpingute alustamise tingimused:**  Klaverimängu oskus, noodikirja tundmine, eesti keele oskus. | | |
| **Koolituse kogumaht akadeemilistes tundides:** | | 6 |
| **Kontaktõppe maht akadeemilistes tundides:** | | 6 |
| **sh auditoorse töö maht akadeemilistes tundides** | | 3 |
| **sh praktilise töö maht akadeemilistes tundides:** | | 3 |
| **Koolitaja poolt tagasisidestatava iseseisva töö maht akadeemilistes tundides:** | | 0 |

|  |
| --- |
| **Õppe sisu:**  Toetudes erinevatele XX sajandi klassikutele tutvume järgmiste teemadega:   * Kuidas panna helisema klaveri sisemust,- ülevaade eri võimalustest. Tehnikate kasutusviisid ja kombineerimine klahvidel mänguga. Kuidas on need üles märgitud ja kuidas lugeda. Mängimine klaveri sees pilli kahjustamata. * Kuidas panna kõlama klastreid ja muid esmapilgul „koledaid” harmooniaid ning leida neis ilu. * Graafilise partituuri mõtestamine,- kuidas leida kõigepealt kujund ja alles siis täpsed noodid. * Musitseerimise rõõmu ülesleidmine läbi kaasaegse muusika. * Kuidas luua helilooja tekstist lähtudes „oma lugu”. |
| **Õppekeskkonna kirjeldus:**  Koolitus toimub G. Otsa nim. Tallinna Muusikakooli õpperuumis. |
| **Õppematerjalide loend:**  Noodinäited heliloojatelt György Kurtag, Karlheinz Stockhausen, Helmuth Lachenmann, Henry Cowell, Heinz Holliger.  Koolitajate poolt koostatud õppematerjal. |
| **Lõpetamise tingimused ja väljastatavad dokumendid:**  Tunnistuse saamiseks on vajalik osavõtt koolitusest vähemalt 80% kontakttundide ulatuses, koolitaja poolt antud ülesannete täitmine ja ettenähtud õpiväljundite saavutamine.  Tõend väljastatakse, kui osaleja ei täitnud koolitaja poolt talle antud ülesandeid, ei saavutanud ettenähtud õpiväljundeid või ei võtnud õppetööst osa vähemalt 80% kontakttundide ulatuses. |
| **Koolitajate andmed:**  Kadri-Ann Sumera ja Talvi Hunt on G. Otsa nim. Tallinna Muusikakooli õpetajad. |

Õppekava koostajad:

Kadri-Ann Sumera, Talvi Hunt